b'\n_START_ARTICLE_\nScenarijus\n_START_PARAGRAPH_\nScenarijus\xc2\xa0\xe2\x80\x93 gro\xc5\xbeinis k\xc5\xabrinys, para\xc5\xa1ytas scenaristo, skirtas kinui, televizijai ar kompiuteriniams \xc5\xbeaidimams. Jis gali b\xc5\xabti originalus autoriaus k\xc5\xabrinys arba jau esan\xc4\x8dio darbo adaptacija. Scenarijuje apra\xc5\xa1omi veik\xc4\x97j\xc5\xb3 veiksmai, dialogai ir bruo\xc5\xbeai.\n_START_SECTION_\nScenarijaus r\xc5\xab\xc5\xa1ys\n_START_PARAGRAPH_\nKinematografijoje egzistuoja keli\xc5\xb3 tip\xc5\xb3 scenarijai:_NEWLINE_Literat\xc5\xabrinis scenarijus\xc2\xa0\xe2\x80\x93 scenarijus para\xc5\xa1ytas gro\xc5\xbeiniu stiliumi. Toks scenarijus gali b\xc5\xabti literat\xc5\xabros k\xc5\xabrinio adaptacija, ta\xc4\x8diau taip pat \xc5\xa1iuo stiliumi gali b\xc5\xabti para\xc5\xa1ytas ir originalus k\xc5\xabrinys._NEWLINE_Publicistinis scenarijus\xc2\xa0\xe2\x80\x93 prie\xc5\xa1ingai literat\xc5\xabriniam tipui, \xc5\xa1is scenarijus ra\xc5\xa1omas publicistiniu stiliumi, b\xc5\xabdingu straipsniams laikra\xc5\xa1\xc4\x8diuose, jame nenaudojamos menin\xc4\x97s i\xc5\xa1rai\xc5\xa1kos priemon\xc4\x97s, b\xc5\xabdingos gro\xc5\xbeinio stiliaus tekstams. Scenarijus gali b\xc5\xabti autorinis k\xc5\xabrinys arba kito k\xc5\xabrinio perdarymas._NEWLINE_Autorinis k\xc5\xabrinys\xc2\xa0\xe2\x80\x93 visi\xc5\xa1kai originalus scenarijus, turintis savo siu\xc5\xbeet\xc4\x85 bei veik\xc4\x97jus, sukurtas scenarijaus autoriaus, nesiremiantis kit\xc5\xb3 autori\xc5\xb3 k\xc5\xabryba._NEWLINE_Perdarymas\xc2\xa0\xe2\x80\x93 jau egzistuojan\xc4\x8dio literat\xc5\xabros k\xc5\xabrinio adaptacija._NEWLINE_Re\xc5\xbeis\xc5\xabrinis scenarijus\xc2\xa0\xe2\x80\x93 scenarijus, kuriame nurodomi scen\xc5\xb3 numeriai, kadro planai ir kitos re\xc5\xbeis\xc5\xabrin\xc4\x97s detal\xc4\x97s._NEWLINE_Eksplikacija\xc2\xa0\xe2\x80\x93 specialus planas, skirtas filmo k\xc5\xabrimui, kuriame nurodoma kokie metodai bus naudojami filmuojant, taip pat pateikiamas pilnas, s\xc4\x97kmingam darbo \xc4\xafgyvendinimui reikalingos \xc4\xafrangos s\xc4\x85ra\xc5\xa1as. Egzistuoja du eksplikacijos tipai: skirtas re\xc5\xbeisieriui ir skirtas operatoriui (nors antrasis n\xc4\x97ra oficialiai i\xc5\xa1skiriamas kaip atskira scenarijaus r\xc5\xab\xc5\xa1is). Eksplikacija yra da\xc5\xbenai klaidingai tapatinama su santrauka, nors \xc5\xa1ie du dalykai i\xc5\xa1 tikro neturi nieko bendro. Santrauka yra filmo scenarijaus rezium\xc4\x97, pateikta tokiu stiliumi, kuris sudomint\xc5\xb3 skaitytoj\xc4\x85 ir paprastai u\xc5\xbeima ne daugiau negu kelis puslapius._NEWLINE_Scenarijai taip pat gali b\xc5\xabti skirstomi \xc4\xaf poetinius arba prozi\xc5\xa1kus, pagal tai, kokio tipo kalba b\xc5\xabdinga pasakojamajai daliai._NEWLINE_Poetinis scenarijaus yra literat\xc5\xabrinis k\xc5\xabrinys, kuriame naudojama poetin\xc4\x97 kalba, rimavimas. \xc5\xa0i savyb\xc4\x97 yra labai ry\xc5\xa1kus tokio tipo scenarij\xc5\xb3 skirtumas nuo kit\xc5\xb3 r\xc5\xab\xc5\xa1i\xc5\xb3 ir ji padaro juos originalia menin\xc4\x97s i\xc5\xa1rai\xc5\xa1kos priemone._NEWLINE_Prozi\xc5\xa1kame scenarijuje naudojam paprasta, nerimuota kalba._NEWLINE_Galima i\xc5\xa1skirti tris pagrindines poeti\xc5\xa1ko scenarijaus ypatybes:_NEWLINE_Vaizdingumas\xc2\xa0\xe2\x80\x93 naudojama vaizdinga ekspresyvi, poezijai b\xc5\xabdinga kalba. Tam pasiekti pla\xc4\x8diai naudojamos menin\xc4\x97s priemon\xc4\x97s, tokios kaip metaforos, metonimijos, sinekdochos, hiperbol\xc4\x97s, oksimoronai, epitetai ir kt._NEWLINE_Taupumas\xc2\xa0\xe2\x80\x93 pasakojama trumpai ir glaustai. Veik\xc4\x97jai, j\xc5\xb3 aplinka, i\xc5\xa1vaizda ir veiksmai apib\xc5\xabdinami naudojant kiek \xc4\xafmanoma trumpiau. Kaip beb\xc5\xabt\xc5\xb3 tai netrukdo sukurti nuosekl\xc5\xb3 ir precizi\xc5\xa1k\xc4\x85 k\xc5\xabrin\xc4\xaf, kuris leist\xc5\xb3 tinkamai perduoti autoriaus vizij\xc4\x85 skaitytojui._NEWLINE_Veiksmo dinamika\xc2\xa0\xe2\x80\x93 veiksmas rutuliojasi laibai greitai. Scenarijaus tempas yra detal\xc4\x97, kuri daro \xc5\xa1io tipo k\xc5\xabrinius artimus ir suvokiamus \xc5\xa1iandieniniam \xc5\xbemogui ir gali b\xc5\xabti laikoma viena i\xc5\xa1 svarbi\xc5\xb3 prie\xc5\xbeas\xc4\x8di\xc5\xb3, l\xc4\x97musi\xc5\xb3 jo atsiradim\xc4\x85._NEWLINE_\xc5\xa0i\xc4\x85 scenarijus r\xc5\xab\xc5\xa1\xc4\xaf suk\xc5\xabr\xc4\x97 Alexey Snezhin 2011 metais.\n_START_SECTION_\nScenarijus pardavimui\n_START_PARAGRAPH_\nScenarijus, kuris sukuriamas be joki\xc5\xb3 garantij\xc5\xb3 d\xc4\x97l jo pastatymo ir si\xc5\xablomas pirk\xc4\x97jams, kurie gal\xc4\x97t\xc5\xb3 juo susidom\xc4\x97ti. Tai da\xc5\xbeniausiai b\xc5\xabna autorinis darbas, ta\xc4\x8diau taip pat gali b\xc5\xabti ir adaptacija.\n_START_SECTION_\nU\xc5\xbesakytas scenarijus\n_START_PARAGRAPH_\n\xc5\xa0is scenarijus yra ra\xc5\xa1omas pasamdyto autoriaus. Paprastai jo id\xc4\x97ja b\xc5\xabna suformuluojama gerokai anks\xc4\x8diau negu pasamdomas scenaristas ir da\xc5\xbenai prie projekto dirba keletas tokiomis pa\xc4\x8diomis s\xc4\x85lygomis pasamdyt\xc5\xb3 autori\xc5\xb3, kurie paruo\xc5\xa1ia galutin\xc4\xaf variant\xc4\x85 filmavimui.'